
LIETUVOS RESPUBLIKOS SEIMO
PETICIJŲ KOMISIJA
IŠVADA
DĖL PETICIJOJE PATEIKTO SIŪLYMO NETENKINIMO
2026 m. birželio 10 d. Nr. 250-I-21
Vilnius

            Lietuvos Respublikos Seimo Peticijų komisija (toliau – Komisija) 2026 m. birželio 10 d. posėdyje nagrinėjo pareiškėjo peticiją, kurioje pateiktas siūlymas dėl Lietuvos Respublikos civilinio kodekso 6.228 straipsnio nuostatų pakeitimo (toliau – peticija), ir, atsižvelgusi į Lietuvos Respublikos teisingumo ministerijos (toliau − TM) nuomonę dėl peticijoje pateikto siūlymo, priėmė sprendimą teikti Seimui išvadą netenkinti šio siūlymo.
             Peticijoje pareiškėjas pateikia du siūlymus: 1) papildyti Lietuvos Respublikos civilinį kodeksą (toliau − CK)  nuostatomis dėl šio kodekso 6.2281 straipsnyje apibrėžtų sąvokų nesilaikymo ir padarytos žalos vertinimo kriterijų, taip pat dėl tų pačių sąvokų „kokybės nebuvimo CK 6.22819 straipsnyje atsakomybių ribų“, 2) apibrėžti dirbtinio intelekto naudojimą biudžetinėse įstaigose: kada, kaip ir kas jį gali naudoti.
[bookmark: X22f09d2d69e34da094bb9b39115e78ad][bookmark: part_134649394659499b91f32f34a2aa73b9][bookmark: part_283d6c57cb364d40adcb9ec864ca57d6][bookmark: part_365a4a8dc39b4ed088813f3ad62ebe51][bookmark: part_b588a3aecbce4088bbee651182b24f41][bookmark: part_c7954534f4544da5ad89b88b02a2572b][bookmark: part_a15a53b58a2249ef9f40db1bcb348523][bookmark: part_c34639ef1efd4219aa01fa126ad0bca9][bookmark: part_bf0fd3e60317466db76a9553b3b516e0][bookmark: part_f12123e072f54066bfcb0b7c537d8ee0][bookmark: part_ca12899eac17463c9accf432585b96cd][bookmark: part_a0df3735f4c14136a7faeec02479532f][bookmark: part_d4d100c1b8cc40549ec7c705feb62338][bookmark: part_08214bd08e874139bb92aa9db9886e80][bookmark: part_1f49b049f67e42058d3dc1ada1f1161f][bookmark: part_dc67ff9b3edf4f0799bda653c83ae69b][bookmark: part_c9b481cf9e6d49b2b559b23d2949c550][bookmark: part_ac9f23f9bfd34a25ad0fd101082c9745][bookmark: part_e66df9763a3649f295b590cef58333c1]CK 6.2281 straipsnyje apibrėžtos vartojimo sutarties, vartotojo, verslininko ir kitos sąvokos, įskaitant skaitmeninį turinį, funkcionalumą, sąveikumą ir suderinamumą. TM pažymėjo, kad skaitmeninio turinio, funkcionalumo, sąveikumo ir suderinamumo sąvokos apibrėžtos, įgyvendinant 2011 m. spalio 25 d. Europos Parlamento ir Tarybos direktyvos 2011/83/ES dėl vartotojų teisių, kuria iš dalies keičiamos Tarybos direktyva 93/13/EEB ir Europos Parlamento ir Tarybos direktyva 1999/44/EB bei panaikinamos Tarybos direktyva 85/577/EEB ir Europos Parlamento ir Tarybos direktyva 97/7/EB (su pakeitimais, padarytais Direktyva (ES) 2019/2161) nuostatas. 
[bookmark: nf474c6dc7e0c40f0b92f865e44c68828]CK 6.2286 ir 6.2287 straipsniuose nustatyta, kokią informaciją apie skaitmeninių elementų turinčių prekių, skaitmeninio turinio ir skaitmeninių paslaugų savybes (funkcionalumą, suderinamumą, sąveikumą) verslininkas turi pateikti vartotojui prieš sudarant vartojimo sutartį. Vadovaujantis CK 6.2286 straipsnio 5 dalimi, verslininkas, neįvykdęs arba netinkamai įvykdęs pareigą suteikti informaciją vartotojui, turi atlyginti dėl to vartotojo patirtus nuostolius.
[bookmark: part_c930f8edec464aac83b5fa08b51b751b][bookmark: part_33b40652bb3947f4af765e5ef7fd06e3][bookmark: part_6a7920ca080144b8a0d023005b49f6ea][bookmark: part_aa9214fadb7f47a6bf17a356402c58c9][bookmark: part_f0bfc33d54eb4880b1b82c8fab44a764][bookmark: part_5ca7b61ee1924e7ebdc1646968a42564][bookmark: part_fdb71b213b1d421180dbc44a212c6efd]CK 6.22819 straipsnyje reglamentuoti skaitmeninio turinio ir skaitmeninių paslaugų kokybės reikalavimai, t. y. nustatyti reikalavimai, kuriuos turi atitikti skaitmeninis turinys ar skaitmeninė paslauga tam, kad būtų laikoma, jog jie yra tinkamos kokybės. Šie reikalavimai apima ir sutartyje numatytus subjektyviuosius atitikties reikalavimus, t.y. pagal CK 6.22819 2 dalies nuostatas turi: 1) atitikti aprašymą, kiekį ir kokybę ir turėti funkcionalumo, suderinamumo, sąveikumo ir kitas savybes, kaip numatyta sutartyje; 2) atitikti konkrečią paskirtį, dėl kurios vartotojui reikia skaitmeninio turinio ar skaitmeninės paslaugos, apie kurią vartotojas pranešė verslininkui vėliausiai tada, kai buvo sudaroma sutartis, ir dėl kurios verslininkas sutiko; 3) būti pateikti kartu su visais priedais, instrukcijomis (įskaitant įdiegimo instrukcijas) ir pagalba vartotojui, kaip numatyta sutartyje; 4) atnaujinami, kaip numatyta sutartyje ir objektyviuosius atitikties reikalavimus, kurių vartotojas gali pagrįstai tikėtis, atsižvelgdamas į skaitmeninio turinio ar skaitmeninės paslaugos pobūdį, t.y. pagal CK 6.22819 3 dalies nuostatas turi: 1) atitikti paskirtį, dėl kurios tos pačios rūšies skaitmeninis turinys ar skaitmeninės paslaugos paprastai naudojami, atsižvelgiant į taikomas teisės normas, techninius standartus, o jeigu jų nėra, – į elgesio kodeksus; 2) atitikti kiekį ir turėti tokias kokybės ir veikimo savybes (įskaitant su funkcionalumu, suderinamumu, prieinamumu, nuoseklumu ir saugumu susijusias savybes), kuriomis paprastai pasižymi tokios pat rūšies skaitmeninis turinys ar skaitmeninės paslaugos ir kurių vartotojas gali pagrįstai tikėtis atsižvelgiant į skaitmeninio turinio ar skaitmeninės paslaugos pobūdį ir į bet kokius verslininko ar kitų asmenų, dalyvavusių tiekimo grandinėje, arba jų vardu pateiktus viešus pareiškimus, visų pirma, reklamuojant turinį ar paslaugas arba juos ženklinant, išskyrus šio straipsnio 4 dalyje nurodytus atvejus; 3) jeigu taikytina, turi būti pateikti kartu su visais priedais ir instrukcijomis, kurias gauti vartotojas gali pagrįstai tikėtis; 4) atitikti verslininko iki sutarties sudarymo pateiktas skaitmeninio turinio ar skaitmeninės paslaugos bandomąsias arba demonstracines versijas.
[bookmark: n920d08ab9f0c49af910a3f512e8febd3]CK 6.22820 straipsnyje nustatyta verslininko atsakomybė už bet kokią skaitmeninio turinio ar skaitmeninės paslaugos neatitiktį šio kodekso 6.22819 straipsnio 2 ir 3 dalyje nustatytiems reikalavimams. Pareiga įrodyti, kad skaitmeninis turinys ar skaitmeninė paslauga jų pateikimo metu ar sutartyje numatytu laikotarpiu atitiko kokybės reikalavimus, tenka verslininkui.
[bookmark: nbfab92a159cd4599b37f1314936ad7e5]Be to, jeigu skaitmeninis turinys ar skaitmeninė paslauga neatitinka CK 6.22819 straipsnyje nustatytų reikalavimų, vadovaujantis šio kodekso 6.22822 straipsnio 4 dalimi, vartotojas turi teisę į tai, kad skaitmeninio turinio ar skaitmeninės paslaugos teikimo trūkumai būtų ištaisyti, sumažinta skaitmeninio turinio ar skaitmeninės paslaugos kaina arba vienašališkai nutraukta sutartis. Taip pat remdamasis CK 6.22822 straipsnio 10 dalies nuostatomis, vartotojas turi teisę sustabdyti skaitmeninio turinio ar skaitmeninės paslaugos kainos ar jos dalies mokėjimą, iki verslininkas ištaisys skaitmeninio turinio ar skaitmeninės paslaugos trūkumus.
[bookmark: _GoBack]TM pažymėjo, kad nurodytos CK 6.22819–6.22822 straipsnių nuostatos įgyvendina 2019 m. gegužės 20 d. Europos Parlamento ir Tarybos direktyvos (ES) 2019/770 dėl tam tikrų skaitmeninio turinio ir skaitmeninių paslaugų teikimo sutarčių aspektų nuostatas (toliau − Direktyva (ES) 2019/770), ir pagal Direktyvą (ES) 2019/770 nacionalinėje teisėje neturi būti nuostatų, nukrypstančių nuo Direktyvoje (ES) 2019/770 įtvirtintų nuostatų, įskaitant griežtesnes ar švelnesnes nuostatas, kuriomis užtikrinama nevienodo lygio vartotojų apsauga, nebent Direktyvoje (ES) 2019/770 būtų numatyta kitaip.
Dėl pažeistų vartotojo teisių ir interesų, susijusių su skaitmeninio turinio ar skaitmeninių paslaugų teikimu, gynimo išlaidų dydžio pažymėtina, kad Lietuvos Respublikos vartotojų teisių apsaugos įstatymo 19–294 straipsniai nustato vartotojų teisę į vartojimo ginčų neteisminį sprendimą ir, vadovaujantis šio įstatymo 22 straipsnio 4 dalimi, vartojimo ginčus nagrinėjančios institucijos vartotojų ir verslininkų ginčus nagrinėja neatlygintinai (nemokamai). 
Atsižvelgiant į tai, kas išdėstyta, galima daryti išvadą, kad galiojantis teisinis reguliavimas sudaro sąlygas užtikrinti aukštą vartotojų teisių apsaugos lygį skaitmeninio turinio ir skaitmeninių paslaugų teikimo srityje, o šios srities teisinis reguliavimas (ar jo galimi pokyčiai) turi atitikti Direktyvos (ES) 2019/770 nuostatas. 
TM taip pat atkreipė dėmesį į tai, kad, atsižvelgiant į CK 1.1 straipsnio nuostatas, kuriose apibrėžiami šio kodekso reglamentuojami santykiai, dirbtinio intelekto sistemų naudojimo biudžetinėse įstaigose klausimai nepatenka į CK reguliavimo sritį. CK 1.1 straipsnio 1 dalyje nustatyta: „Lietuvos Respublikos civilinis kodeksas reglamentuoja asmenų turtinius santykius ir su šiais santykiais susijusius asmeninius neturtinius santykius, taip pat šeimos santykius. Įstatymų nustatytais atvejais šis kodeksas taip pat reglamentuoja ir kitokius asmeninius neturtinius santykius.“
[bookmark: part_c108a17c5ac04e8b90cd84ce10908771]Pažymėtina, kad dirbtinio intelekto sistemų naudojimą Europos Sąjungoje reglamentuoja 2024 m. birželio 13 d. Europos Parlamento ir Tarybos reglamentas (ES) 2024/1689, kuriuo nustatomos suderintos dirbtinio intelekto taisyklės ir iš dalies keičiami reglamentai (EB) Nr. 300/2008, (ES) Nr. 167/2013, (ES) Nr. 168/2013, (ES) 2018/858, (ES) 2018/1139 ir (ES) 2019/2144 ir direktyvos 2014/90/ES, (ES) 2016/797 ir (ES) 2020/1828 (Dirbtinio intelekto aktas). Be to, Lietuvos Respublikos ekonomikos ir inovacijų ministerija parengė Lietuvos Respublikos įstatymo „Dėl Europos Sąjungos Dirbtinio intelekto akto įgyvendinimo“ projektą (Įstatymo projektas paskelbtas Lietuvos Respublikos Seimo teisės aktų informacinės sistemos (TAIS) Projektų registravimo posistemyje adresu https://e-seimas.lrs.lt/portal/legalAct/lt/TAP/8c92bca059dc11f1b20fcb7db81bf4bd?positionInSearchResults=0&searchModelUUID=4abce18e-83e8-4306-94a4-7dfd4e781fbf), kuriame numatoma apibrėžti valstybės institucijų kompetenciją dirbtinio intelekto sistemų naudojimo srityje.



[bookmark: part_c63188c6f477448bbfe915c267cf2ef0][bookmark: part_773e063d71af418b93598e158f586ef5]Įvertinus pareiškėjo peticijoje pateiktus pasiūlymus ir argumentus, Komisija mano, kad peticijoje išdėstyti argumentai nepagrindžia CK nuostatų keitimo būtinumo.
Vadovaujantis Lietuvos Respublikos peticijų konstitucinio įstatymo 18 straipsnio 4 dalies 2 punktu ir Lietuvos Respublikos Seimo Peticijų komisijos nuostatų, patvirtintų Seimo 2023 m. birželio 27 d. nutarimu Nr. XIV-2101 „Dėl Lietuvos Respublikos Seimo Peticijų komisijos nuostatų patvirtinimo“, 8.7 punktu, Komisijos išvada dėl pareiškėjo peticijoje pateikto siūlymo netenkinimo teikiama Seimui, taip pat siūloma įtraukti į Seimo IV (pavasario) sesijos darbotvarkę Seimo nutarimo „Dėl Lietuvos Respublikos Seimo Peticijų komisijos 2026 m. birželio 10 d. išvados Nr. 250-I-21“ projektą.

Komisijos pirmininkas					       Tadas Prajara

